**ΕΠΑΝΑΛΗΠΤΙΚΕΣ ΑΣΚΗΣΕΙΣ**

Όνομα: ………………………………………………………………………. Τάξη: ……..

1. Να εντοπίσετε και να χρωματίσετε τα **επίθετα** στο πιο κάτω κείμενο.

*«Ακούστηκε ένα δυνατό μπουμπουνητό και μια γερή βροχή άρχισε να δέρνει τα φυλλώματα. Ο σκίουρος άφησε πίσω του το σύδεντρο με τις οξιές, αλλά του έμενε ακόμη πολύς δρόμος για να φτάσει στη φωλιά του. Κρατιόταν αρκετά στεγνός, γιατί τίναζε τις ψιχάλες κάθε φορά που ’πεφταν και κολλούσαν στη γούνα του. Σε λίγο βρέθηκε μπροστά σ’ ένα σιδερένιο φράχτη, πλάι σε κάποιο μονοπάτι χαραγμένο από ανθρώπινα ποδάρια. Το ακολούθησε για αρκετή απόσταση. Τέλος, όταν η καταιγίδα είχε πια κοπάσει, έφτασε στον μικρό πευκώνα».*

2. Να συμπληρώσετε τα κενά των παρακάτω προτάσεων με το σωστό τύπο των **επιθέτων**.

* Οι **παχιοί** (παχύς) άνθρωποι μπορεί να παρουσιάσουν σοβαρά προβλήματα υγείας.
* Για να τον βγάλει από το **βαθύ** (βαθύς) πηγάδι του έριξε ένα **μακρύ** (μακρύς) χοντρό σχοινί.
* Προσπαθώντας να σηκώσει ένα από τα **βαριά** (βαρύς) τραπεζάκια του σαλονιού, γρατσούνισε το χέρι του στην **τραχιά** (τραχύς) επιφάνεια του τοίχου.
* Ήταν πολύ δύσκολο να διασχίσουν τον **πλατύ** (πλατύς) και **βαθύ** (βαθύς) ποταμό.
* Κοιτούσαν έκπληκτοι τους **πλατιούς** (πλατύς) δρόμους που διέσχιζαν την πόλη.
* Προτιμά να φοράει **ελαφριά** (ελαφρύς) και **φαρδιά** (φαρδύς) ρούχα.
* Ένα **παχύ** (παχύς) στρώμα χιονιού είχε καλύψει τα πάντα και το κρύο ήταν **δριμύ** (δριμύς).

3. **Ευθύς** και **πλάγιος λόγος**.

(α) Μετατρέπω τον ευθύ λόγο σε πλάγιο:

- Ποιος έσπασε το παράθυρο; ρώτησε ο δάσκαλος.

- Ο Σάββας, απάντησε ο Στέλιος.

**Ο δάσκαλος ρώτησε ποιος έσπασε το παράθυρο. Ο Στέλιος απάντησε πως το έσπασε ο Σάββας.**

- Τι να σε φιλέψουμε; ρώτησε η γιαγιά.

- Τίποτα, ευχαριστώ. Βιάζομαι, απάντησε η μικρή Τσιγγάνα.

**Η γιαγιά ρώτησε τη μικρή Τσιγγάνα τι να τη φιλέψει. Η μικρή Τσιγγάνα την ευχαρίστησε και της απάντησε πως δεν θέλει τίποτα, γιατί βιάζεται.**

(β) Μετατρέπω τον πλάγιο λόγο σε ευθύ:

Η μητέρα είπε στον Γιάννη να καθίσει να διαβάσει και αυτός απάντησε ότι βαριέται.

* **Κάθισε να διαβάσεις, Γιάννη, είπε η μητέρα.**
* **Βαριέμαι, απάντησε ο Γιάννης.**

Ο Δημήτρης ρώτησε το κορίτσι πώς και ήρθε τόσο νωρίς και εκείνο του απάντησε ότι ήθελε να του δώσει κάτι.

* **Πώς και ήρθες τόσο νωρίς; ρώτησε ο Δημήτρης.**
* **Ήθελα να σου δώσω κάτι, απάντησε το κορίτσι.**

4. Να κάνετε τις αλλαγές που χρειάζεται, ώστε οι πιο κάτω προτάσεις να γίνουν **τελικές**.

* Πλησίασε πιο κοντά και δες τι γράφει στον πίνακα.

**Πλησίασε πιο κοντά, για να δεις τι γράφει στον πίνακα.**

* Φύγετε γρήγορα και προλάβετε το λεωφορείο.

**Φύγετε γρήγορα, για να προλάβετε το λεωφορείο.**

* Γράψε στη θεία σου και πες της τα νέα μας.

**Γράψε στη θεία σου, για να της πεις τα νέα μας.**

* Δουλέψτε σκληρά και πάρτε αυτά που σας αξίζουν.

**Δουλέψτε σκληρά, για να πάρετε αυτά που σας αξίζουν.**

* Μείνε στο σπίτι και ετοίμασε το φαγητό.

**Μείνε στο σπίτι, για να ετοιμάσεις το φαγητό.**

* Βγες έξω και πάρε λίγο αέρα.

**Βγες έξω, για να πάρεις λίγο αέρα.**

5. Να βρείτε τα υποκείμενα στις πιο κάτω προτάσεις.

 Γράφει μια επιστολή ο Γιώργος. ……**ο Γιώργος**…………

 Πολλοί άνθρωποι σκοτώθηκαν στο δυστύχημα. ……**πολλοί άνθρωποι**

 Οι κακοί τιμωρούνται. ……**οι κακοί**……

 Ο θείος παρατηρούσε με προσοχή τα πράγματα. ……**ο θείος**…………

 Διάβασες τα μαθήματά σου; ……**(Εσύ)**……………

 Ο Κώστας παίζει ήσυχα και ωραία. ……**ο Κώστας**……………

6. Να βρείτε τα αντικείμενα στις πιο κάτω προτάσεις.

 Ο γεωργός οργώνει το χωράφι. ……**το χωράφι**………

 Ο Γιώργος τον χτύπησε. ……**τον**……………

 Αγόρασε πουκάμισο και παντελόνι. ……**πουκάμισο, παντελόνι**

 Τους δάνεισε χρήματα. ……**τους, χρήματα**………

 Οι μεγάλοι μάς δίνουν συμβουλές. ……**μας, συμβουλές**……